CELEX: 32021R0345
Language: et
Date: 2021-02-25 00:00:00
Title: Komisjoni rakendusmäärus (EL) 2021/345, 25. veebruar 2021, millega kiidetakse heaks naatriumkloriidi elektrolüüsil saadud aktiivkloori toimeainena kasutamine tooteliikidesse 2, 3, 4 ja 5 kuuluvates biotsiidides (EMPs kohaldatav tekst)

26.2.2021   
               
               
                  ET
               
               
                  Euroopa Liidu Teataja
               
               
                  L 68/163
               
            
         KOMISJONI RAKENDUSMÄÄRUS (EL) 2021/345,
         25. veebruar 2021,
         millega kiidetakse heaks naatriumkloriidi elektrolüüsil saadud aktiivkloori toimeainena kasutamine tooteliikidesse 2, 3, 4 ja 5 kuuluvates biotsiidides
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 89 lõike 1 kolmandat lõiku,
         ning arvestades järgmist:
         
                     (1)
                  
                  
                     Komisjoni delegeeritud määrusega (EL) nr 1062/2014 (2) on kehtestatud loetelu olemasolevatest toimeainetest, mida tuleb hinnata seoses nende võimaliku heakskiitmisega biotsiidides kasutamiseks. Kõnealune loetelu sisaldab naatriumkloriidi elektrolüüsil saadud aktiivkloori.
                  
               
                     (2)
                  
                  
                     Naatriumkloriidi elektrolüüsil saadud aktiivkloori on hinnatud seoses selle kasutamisega biotsiidides, mis kuuluvad Euroopa Parlamendi ja nõukogu direktiivi 98/8/EÜ (3) V lisas määratletud tooteliiki 2 (eraruumide ja avalike tervishoiuruumide desinfektsioonivahendid ja muud biotsiidid), tooteliiki 3 (loomade hügieeniks kasutatavad biotsiidid), tooteliiki 4 (toidu- ja söödaruumide desinfektsioonivahendid) ja tooteliiki 5 (joogivee desinfektsioonivahendid), mis vastavad määruse (EL) nr 528/2012 V lisas määratletud tooteliikidele 2, 3, 4 ja 5.
                  
               
                     (3)
                  
                  
                     Referentliikmesriigiks määratud Slovakkia hindav pädev asutus esitas 19. novembril 2010 komisjonile hindamisaruanded ja oma järeldused.
                  
               
                     (4)
                  
                  
                     Kooskõlas delegeeritud määruse (EL) nr 1062/2014 artikli 7 lõikega 2 võttis biotsiidikomitee 16. juunil 2020 vastu Euroopa Kemikaaliameti (4) (edaspidi „kemikaaliamet“) arvamused, võttes arvesse hindava pädeva asutuse järeldusi.
                  
               
                     (5)
                  
                  
                     Kõnealuste arvamuste kohaselt vastavad tooteliikidesse 2, 3, 4 ja 5 kuuluvad ning naatriumkloriidi elektrolüüsil saadud aktiivkloori toimeainena sisaldavad biotsiidid eeldatavasti direktiivi 98/8/EÜ artikli 5 nõuetele, kui on täidetud teatavad nende kasutust reguleerivad nõuded ja tingimused.
                  
               
                     (6)
                  
                  
                     Ameti arvamustest lähtuvalt on asjakohane kiita heaks naatriumkloriidi elektrolüüsil saadud aktiivkloori toimeainena kasutamine tooteliikidesse 2, 3, 4 ja 5 kuuluvates biotsiidides, kui on täidetud teatavad nõuded ja tingimused.
                  
               
                     (7)
                  
                  
                     Enne toimeaine heakskiitmist tuleks ette näha mõistlik ajavahemik, et huvitatud isikud saaksid võtta vajalikud meetmed, et valmistuda uute nõuete täitmiseks.
                  
               
                     (8)
                  
                  
                     Käesoleva määrusega ettenähtud meetmed on kooskõlas alalise biotsiidide komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Kiidetakse heaks naatriumkloriidi elektrolüüsil saadud aktiivkloori toimeainena kasutamine tooteliikidesse 2, 3, 4 ja 5 kuuluvates biotsiidides vastavalt lisas esitatud nõuetele ja tingimustele.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 25. veebruar 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 167, 27.6.2012, lk 1.
         
            (2)  Komisjoni 4. augusti 2014. aasta delegeeritud määrus (EL) nr 1062/2014 Euroopa Parlamendi ja nõukogu määruses (EL) nr 528/2012 osutatud tööprogrammi kohta, milles käsitletakse kõigi biotsiidides sisalduvate olemasolevate toimeainete süstemaatilist läbivaatamist (ELT L 294, 10.10.2014, lk 1).
         
            (3)  Euroopa Parlamendi ja nõukogu 16. veebruari 1998. aasta direktiiv 98/8/EÜ, mis käsitleb biotsiidide turuleviimist (EÜT L 123, 24.4.1998, lk 1).
         
            (4)  Biotsiidikomitee arvamus naatriumkloriidi elektrolüüsil saad toimeaine aktiivkloori heakskiitmise taotluse kohta, tooteliigid 2, 3, 4 ja 5, ECHA/BPC/251, 252, 253, 254, vastu võetud 16. juunil 2020.
      
      
         
            LISA
            
                        
                           Tavanimetus
                        
                     
                     
                        
                           IUPACi nimetus
                        
                        
                           Tunnuskoodid
                        
                     
                     
                        Toimeaine minimaalne puhtusaste  (1)
                        
                     
                     
                        
                           Heakskiitmise kuupäev
                        
                     
                     
                        
                           Heakskiidu aegumise kuupäev
                        
                     
                     
                        
                           Tooteliik
                        
                     
                     
                        
                           Eritingimused
                        
                     
                  
                        Naatriumkloriidi elektrolüüsil saadud aktiivkloor
                     
                     
                        IUPACi nimetus: puudub
                        EÜ nr: puudub
                        CASi nr: puudub
                        Lähteaine:
                        IUPACi nimetus: naatriumkloriid
                        EÜ nr 231-598-3
                        CASi nr 7647-14-5
                     
                     
                        Naatriumkloriidi elektrolüüsil in situ saadud aktiivkloori spetsifikatsioon sõltub lähteainest naatriumkloriidist, mis peab vastama ühe järgmise standardi puhtusenõuetele: NF Brand, EN 973 A, EN 973 B, EN 14805 tüüp 1, EN 14805 tüüp 2, EN 16370 tüüp 1, EN 16370 tüüp 2, EN 16401 tüüp 1, EN 16401 tüüp 2, CODEX STAN 150-1985 või Euroopa farmakopöa 9.0.
                     
                     
                        1. juuli 2022
                     
                     
                        kolmapäev, 30. juuni 2032
                     
                     
                        2
                     
                     
                        Biotsiidide puhul antakse luba järgmistel tingimustel:
                        
                                    a)
                                 
                                 
                                    toote hindamisel pööratakse erilist tähelepanu selliste loataotlusega hõlmatud kasutusaladega seotud kokkupuutele, riskidele ja tõhususele, mida liidu tasandil ei ole toimeaine riskide hindamisel käsitletud;
                                 
                              
                                    b)
                                 
                                 
                                    toote hindamisel pööratakse erilist tähelepanu kutseliste kasutajate kaitsele kõvade pindade desinfitseerimisel puhastusvahendi mopiga või lapiga pealekandmise teel.
                                 
                              
                  
                        3
                     
                     
                        Biotsiidide puhul antakse luba järgmistel tingimustel:
                        
                                    a)
                                 
                                 
                                    toote hindamisel pööratakse erilist tähelepanu selliste loataotlusega hõlmatud kasutusaladega seotud kokkupuutele, riskidele ja tõhususele, mida liidu tasandil ei ole toimeaine riskide hindamisel käsitletud;
                                 
                              
                                    b)
                                 
                                 
                                    toodete puhul, mille kasutamisel võib tekkida jääke toidus või söödas, kontrollitakse, kas on vaja kehtestada uued jääkide piirnormid või muuta kehtivaid piirnorme vastavalt Euroopa Parlamendi ja nõukogu määrusele (EÜ) nr 470/2009  (2) või Euroopa Parlamendi ja nõukogu määrusele (EÜ) nr 396/2005,  (3) ning võetakse asjakohased riskivähendamismeetmed, millega tagatakse, et kohaldatavaid jääkide piirnorme ei ületata.
                                 
                              
                  
                        4
                     
                     
                        Biotsiidide puhul antakse luba järgmistel tingimustel:
                        
                                    a)
                                 
                                 
                                    toote hindamisel pööratakse erilist tähelepanu selliste loataotlusega hõlmatud kasutusaladega seotud kokkupuutele, riskidele ja tõhususele, mida liidu tasandil ei ole toimeaine riskide hindamisel käsitletud;
                                 
                              
                                    b)
                                 
                                 
                                    toodete puhul, mille jäägid võivad esineda toidus või söödas, kontrollitakse vajadust kehtestada uued jääkide piirnormid või muuta kehtivaid piirnorme vastavalt määrusele (EÜ) nr 470/2009 või määrusele (EÜ) nr 396/2005 ning võetakse asjakohased riskivähendamismeetmed, millega tagatakse, et kohaldatavaid jääkide piirnorme ei ületata.
                                 
                              
                  
                        5
                     
                     
                        Biotsiidide puhul antakse luba järgmistel tingimustel:
                        
                                    a)
                                 
                                 
                                    toote hindamisel pööratakse erilist tähelepanu selliste loataotlusega hõlmatud kasutusaladega seotud kokkupuutele, riskidele ja tõhususele, mida liidu tasandil ei ole toimeaine riskide hindamisel käsitletud;
                                 
                              
                                    b)
                                 
                                 
                                    toodete puhul, mille jäägid võivad esineda toidus või söödas, kontrollitakse vajadust kehtestada uued jääkide piirnormid või muuta kehtivaid piirnorme vastavalt määrusele (EÜ) nr 470/2009 või määrusele (EÜ) nr 396/2005 ning võetakse asjakohased riskivähendamismeetmed, millega tagatakse, et kohaldatavaid jääkide piirnorme ei ületata.
                                 
                              
                  
               (1)  Selles veerus esitatud nõuded lähteaine puhtusele on samad, mis on esitatud hinnatud toimeaine heakskiitmise taotluses.
            
               (2)  Euroopa Parlamendi ja nõukogu 6. mai 2009. aasta määrus (EÜ) nr 470/2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004 (ELT L 152, 16.6.2009, lk 11).
            
               (3)  Euroopa Parlamendi ja nõukogu 23. veebruari 2005. aasta (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta (ELT L 70, 16.3.2005, lk 1).